個箱裏面有乜？
無論係乜，肯定好重要
因為我去邊到都帶著佢
包括我每次去公寓
（笑聲）
（掌聲）
聽上去好熟？
你知道我哋美國人
比起 50 年前用多咗
三倍幾嘅空間？
三倍啊！
所以你會諗，多咗咁多空間
我哋就有更多地方擺我哋嘅物品
唔係
我哋有個新嘅產業
一個價值 220 億，佔地 22 億平方呎嘅產業
專門提供個人存儲空間
雖然我們有多三倍空間
但係我哋比以前更加鍾意購物
使到我哋需要更多嘅地方
繼續咁樣落去會點？
一堆卡債
超乎想像嘅環境足跡
或者唔係偶然地
我們嘅幸福水平喺過去 50 年嚟都無變過
咁我嚟提議一個更好嘅生活態度︰
就係屋企愈少物品愈好
我估大部分人喺某個階段都體會到
淋糝嘢唔多先至係好
譬如話你讀大學住宿舍嗰陣
旅行嘅時候
露營嘅時候
甚至乎喺船上面
無論係咩嘅經歷
我都相信你都會體會到 愈少嘢，人嘅束摶都會愈少
仲會多咗時間出嚟
我想指出
少啲物品同空間
就等如少啲嘅環境足跡
而且仲可以幫你慳錢
令你嘅生活有多一份嘅悠閒
所以我喺 lifeedited.org 發起咗一個叫「簡約生活」計畫
嚟更深入探討我哋呢個話題
同埋揾出好嘅解決方案
首先：同 Mutopo 同 Jovoto.com 兩間公司合作
眾籌我買入曼哈頓一間 420 平方呎嘅公寓
我心頭大，乜都想要——
家庭辦公室，十個人嘅飯廳
客房
同埋我全部嘅風箏衝浪裝備
嚟自全球 300 幾個捐款
令我買得到屬於自己嘅公寓
與其買一個 600 平方呎嘅地方
我買 420 平方呎嘅話
我就可以慳返 20 萬
更細嘅空間用嘅水電煤就更少——
即係慳到更多嘅錢
而且造成更少嘅環境足跡
因為個地方有齊
我最鍾意嘅嘢——
專為我而設嘅
所以我好開心入去住
咁你點樣先可以過簡約嘅生活？
三個重點
首先，你一定要決心去改
我哋一定要徹底改變
至於我嗰件我好多年都無著過嘅衫？
係時候揼咗佢
我哋一定要除去生活中多餘嘅物件
同埋學識逆向思維
我哋要考慮係咪需要至去買
問下自己
「買嘅嘢會唔會令我更開心？真係？」
當然
我哋應該買同擁有好嘅嘢
但係我哋真正需要嘅係我哋會愛不惜手嘅嘢
唔係是是但但話想要嘅嘢
第二，我哋新嘅口頭禪：
愈細愈吸引
我哋用空間都要講求效率
我哋想啲嘢
按長期使用習慣去設計
唔係為到偶然需要而去設計，包括間屋都係
你平時只會用到三個火爐
咁點解要六個？
所以我哋將物品擺到唔嘥位
我哋想物品可以疊高，同埋數碼化
你可以將文件
書籍，電影
把這些東西消失—如同魔法一樣
最後，我哋要多功能空間同家具——
洗手盆兼馬桶
飯臺變睡床——
同一個空間
一個摺枱
扯出10人飯枱
在這個獲獎的簡約生活企劃中
我哋利用可以變形嘅家具同埋可移動嘅牆
騰出好多空間
睇下張咖啡枱—
佢可以拉高拉闊
可以座10個人
我嘅工作室可以收起
容易收埋
我用兩隻手指我張床就可以拉出嚟
客人點？推開個活動牆
可以疊出幾張床
當然，仲有我嘅私人影院
我唔係話每個人都需要生活
在420平方呎裏
但係值得考慮下簡約生活的好處
從3000到2000平方呎
從1500到1000平方呎
我哋大部分人，或者所有人
大多時候都可以很愉快
只需幾個睡袋
或者一個細少嘅空間，一個酒店嘅房間
咁當你回家踏入大門時
不妨問下自己
「我可否過得簡約啲？
咁樣會唔會俾到我更多自由？
或者更多時間？」
個箱到有咩？
其實有乜都唔重要
我知道我用唔著
你個箱到有乜啊？
或者，只是或者
少啲就係等於多啲
一起騰出更多嘅空間
俾美好嘅嘢
多謝
（掌聲）